b'\n_START_ARTICLE_\nAgustaWestland AW169\n_START_SECTION_\nRazvoj\n_START_PARAGRAPH_\nHelikopter so oznanili leta 2010 na letalskem mitingu Farnborough International Air Show. Prvi prototip je poletel 10. maja 2012, leta 2015 pa je dobil certifikacijo evropskih ter ameri\xc5\xa1kih uprav za letalstvo._NEWLINE_Evropska unija je odobrila 19-letni brezobrestni kredit v vrednosti 272 milijonov evrov, ki ga je ponudila italijanska vlada za razvoj AW169._NEWLINE_Aprila 2013 je AgustaWestland predstavila AW169 AAS na ameri\xc5\xa1kem razpisu  Armed Aerial Scout. Z bruto te\xc5\xbeo 10.000 lb je bil skoraj dvakrat te\xc5\xbeji od OH-58 Kiowa, ki naj bi jo nadomestil. Velikost naj bi pove\xc4\x8dala uporabnost, vendar pa bi se tudi zmanj\xc5\xa1alo \xc5\xa1tevilo helikopterjev, ki bi jih lahko transportiralo voja\xc5\xa1ko letalo. Ameri\xc5\xa1ka vojska je potem zaklju\xc4\x8dila s programom AAS leta 2013.'